Tortosa

miniaturadeimagen|Tortosa
Tortosa ye un municipio catalán en a provincia de Tarragona, capital d'a comarca d'o Baixo Ebro y d'o partiu chudicial d'o suyo nombre.

A suya población ye de 35.734 habitants (2008), en una superficie de 218,45 km² y una densidat de población de 163,58 hab/km².

 Cheografía 
Ye seu bispal y un important centro agricola, comercial y industrial. O municipio lo constituyen a ciudat de Tortosa y as localidaz de Jesús (constituyita en entidat municipal descentralizata dende 1994), Bítem, els Reguers, Campredó y Vinallop. Tortosa ye capeza de partiu chudicial (dica o 1923 estió distrito electoral, chunto a Roquetes y Gandesa, esleindo 1 deputato a Corz dende 1846) y en l'actualitat i tienen a seu a mayor parti d'os servicios territorials d'a Cheneralidat de Catalunya en as Tierras de l'Ebro confegurando-se o suyo territorio como una veguería.

A ciudat de Tortosa ye en a val baixa d'o río Ebro, a 12 metros d'altaria sobre o livel d'a mar, y cal destacar-ne a suya gran riqueza en molimentos historicos que son testimonio d'a suya importancia ta las diferents civilizacions que l'han acubillata y en especial ta la Corona d'Aragón.

Ye situata a una distancia de 69 km de Tarragona, a capital d'a suya provincia, y a 152 km de Barcelona, a capital de Catalunya.

 Mugas 
O suyo termin muga con Roquetes, Alfara de Carles, Aldover, El Perelló, L'Ampolla, Camarles, L'Aldea, Amposta, Masdenverge y Santa Bàrbara. Bi ha un enclau de termin aislato entre La Sénia, Beceit, Alfara de Carles y Roquetes.

 Historia 
En l'anyo 506 los hispanorromans dirichitos por o tiranus Pero, resistioron sin d'exito a los visigodos de lo Reino Visigodo de Tolosa, que prebaban d'ocupar a provincia Tarraconense.

En chulio de 935 una flota de cuaranta vaixiellos d'o Califato de Cordoba ataca y espulla los puertos de Pals (5 de chulio), Empúries (que dende alavez quedó despoblau), Torroella de Montgrí (8 de chulio) y Barcelona (15 de chulio), provocando centenars de victimas y muitisma destrucción. David González Ruiz: Breve Historia de la Corona de Aragón. Ediciones Nowtilus, S.L., Madrid, abril de 2012, p. 37, ISBN 978-84-9967-306-6 Qui mandaba la flota yera Abd al-Màlik ibn Said ibn Abi Hamama, que tornó en rematar l'ataque en o puerto de Turtusha (Tortosa).

A ciudat de Tortosa yera capital de taifa. Dimpués d'a caita d'a sinyoría de Valencia d'o Cit, la ocuporon os almurabiz en o mesmo proceso expansivo en o que ocuporon Zaragoza. Alifonso I lo Batallero teneba plans de conquerir-la pa tener una salita enta la mar y ninviar cruzatos ta Tierra Santa, y plegó a conquerir Horta de Sant Joan. A derrota en a Batalla de Fraga deixó Tortosa libre d'ixa amenaza por muitos anyos.

A conquiesta cristiana no estió dica o 31 d'aviento de 1148, en tiempos d'o califa almurabit Al-Muzaffar, con l'exercito d'o princeps d'Aragón Remón Berenguer IV y l'aduya de l'armata chenovesa.

 Demografía 

miniaturadeimagen|Tortosa

 Administración 
Alcaldes
 Lista d'alcaldes Lechislatura Nombre Partiu politico1979–1983 Vicent Beguer Oliveres Convergència i Unió1983–1987 Vicent Beguer Oliveres Convergència i Unió1987–1991 Vicent Beguer Oliveres Convergència i Unió1991–1995 Vicent Beguer Oliveres Convergència i Unió1995–1999 Mariano Curto Forés Convergència i Unió1999–2003 Joan Sabaté Borràs Partit dels Socialistes de Catalunya2003–2007 Joan Sabaté Borràs Partit dels Socialistes de Catalunya2007–2011 Ferran Bel i Accensi Convergència i Unió2011–2015 Ferran Bel i Accensi Convergència i Unió2015–2019 Ferran Bel i Accensi (dica 2018)Meritxell Roigé i Pedrola (dende 2018) Convergència i Unió2019–2023 Meritxell Roigé i Pedrola Junts per Catalunya (PDeCAT)2023–2026 Jordi Jordan Farnós Movem Tortosa2026–2027 Maria del Mar Lleixà Fortuño Esquerra Republicana de Catalunya (ERC)

 Arte y cultura 
Molimentos
Tortosa ye una ciudat bimilenaria. Os 3 grans puestos d'intrés obligaus en toda visita a Tortosa son:
 Seu de Santa María de Tortosa.
 Palacio episcopal.
 Reales Colegios.

Amás bi ha atros puestos de gran intrés:
 Castiellos y murallas.
 Tortosa modernista.
 Museu de Tortosa.
 Parque Teodoro González.

 Personalidaz naixidas de Tortosa 
 Ibrahim ibn Ya'qub, comerciant chudieu d'o sieglo X.
 Ramón Cabrera (1806-1877), militar.

 Localidaz achirmanatas 
 20px|  Avinyón, Francia (1968)
 20px|  Alcanyiz, Espanya (1972) 
 20px|  Vercelli, Italia (2003) 20px|  Lo Puèi de Velai, Francia (2005)
 20px|  Tartus, Siria (2007)

Se veiga tamién
 Diocesi de Tortosa
 Ferrocarril de la val de Zafán (Vía Verda)
 Puertos de Beceit
 Catalán tortosín

 Referencias 

 Vinclos externos 

 Pachina web oficial municipal.

Categoría:Localidaz d'a provincia de Tarragona
Categoría:Municipios de Tarragona que mugan con Aragón